**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 04.04.2022, ora 08.00 – 05.04.2022, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 05.04.2022, ora 07.00**

**RÂURI**

Debitele au fost în scădere, exceptând cursul mijlociu și inferior al Mureșului și cursurile inferioare ale Crișului Negru, Crișului Alb, Timișului, Jiului și Ialomiței unde au fost în creștere datorită propagării.

Pe râurile din bazinele Vedea, Bârlad, bazinul inferior al Argeșului, pe afluenții Prutului și pe cele din Dobrogea, debitele au fost, în general, staționare.

Debitele se situează la valori sub mediile multianuale lunare, cu coeficienți moduli cuprinşi între 30 – 80%, mai mari (în jurul și peste normalele lunare) pe râurile din bazinele hidrografice: Vișeu, Iza, Tur, Someș (exceptând Someșul Mic), Crișuri, Arieș, Timiș, Nera, Prahova, bazinele superioare și mijlocii ale Jiului și Bistriței (afluent al Siretului), pe cursurile superioare ale Sucevei, Moldovei și Buzăului şi mai mici (sub 30% din normalele lunare) pe râurile din bazinele hidrografice: Moravița, Vedea, Rm. Sărat, Tazlău, Bârlad, bazinul inferior al Jiului și afluenții Prutului.

Nivelurile pe râuri la stațiile hidrometrice se situează sub **COTELE DE ATENȚIE.**

Debitele vor fi în general în scădere, exceptând cursul inferior al Mureșului unde vor fi în creștere datorită propagării și râurile din bazinele hidrografice Vedea, Bârlad, bazinele inferioare ale Argeșului și Ialomiței, afluenții Prutului și pe cele din Dobrogea, unde vor fi, în general, staționare.

Sunt posibile ușoare creșteri de debite pe unele râuri mici din zonele montane și submontane datorită cedării apei din stratul de zăpadă.

Nivelurile pe râuri la stațiile hidrometrice se vor situa sub **COTELE DE ATENȚIE.**

**A.B.A. Prut-Bârlad**

Județul Vaslui:

* Se mențin prevederile din „Planul de restricții și folosire a apei în perioade deficitare”, treapta a III-a pentru S.C. AQUAVAS S.A. VASLUI – Sucursala Vaslui, din acumularea Solești (râul Vasluieț).

Judetul Iași

* Se mențin prevederile din „Planul de restricții și folosire a apei în perioade deficitare”, treapta a II-a pentru: S.C. PISCICOLA S.RL. Iasi, S.C. Noralex S.A. Iasi si S.C. CC & PES S.R.L. Iasi, prin reducerea debitelor la sursă (r.Miletin – ac.Hălceni).

**DUNĂRE**

Debitul la intrarea în țară (secțiunea Baziaș) în intervalul 04.04.2022 – 05.04.2022 a fost în creștere, având valoarea de 4400 m3/s, sub media multianuală a lunii aprilie (7900 m3/s).

În aval de Porțile de Fier debitele au fost în sectorul Gruia – Isaccea şi staționare la Tulcea..

Debitul la intrarea în țară (secțiunea Baziaș) va fi în creștere (4800 m3/s).

Pe tot sectorul aval de Porțile de Fier debitele vor fi în creștere.

**2.** **Situația meteorologică în intervalul 04.04.2022, ora 09.00 – 05.04.2022, ora 06.00**

**ÎN ŢARĂ**

Vremea a fost deosebit de rece în majoritatea regiunilor, însă cele mai mari abateri negative față de normele climatologice s-au înregistrat în nord-vest, de până la 11...12 grade. Pe parcursul zilei au fost înnorări și doar pe suprafețe mici în Transilvania și Maramureș, precum și în zona montană, a nins slab, iar cu totul izolat, în nordul Crișanei, a plouat. Noaptea s-a menținut nebulozitate în extremitatea de nord-vest, dar s-a degajat treptat în rest. Vântul a suflat slab şi moderat, trecător cu unele intensificări la munte, spulberând zăpada, și pe arii restrânse în centrul țării, iar în a doua parte a intervalului s-a intensificat în nordul Carpaților Orientali, unde rafalele au depășit ușor 70...80 km/h. La ora 21 era strat de zăpadă în zona montană înaltă și măsura *-în platformele staţiilor meteo-* până la 204 cm în Munţii Făgăraş, la peste 2000 m altitudine. Temperaturile maxime s-au încadrat între 2 grade la Toplița și 13 grade la Drobeta-Turnu Severin și Calafat, iar la ora 06 se înregistrau valori termice cuprinse între -6 grade la Câmpeni și Odorheiu Secuiesc și 6 grade la Gura Portiței, Sulina și Constanța - dig. S-a produs brumă local în centru, pe arii mai restrânse în sud și est și izolat în rest.

**LA BUCUREŞTI**

Vremea a continuat să se răcească, devenind rece pentru această dată. Pe parcursul zilei, cerul a avut înnorări temporare, iar noaptea a devenit mai mult senin. Vântul a suflat slab şi moderat. Temperatura maximă a fost de 11 grade la toate stațiile meteorologice, iar la ora 06 se înregistrau 0 grade în Băneasa, 1 grad la Filaret și 2 grade la Afumați.

**3. Prognoza meteorologică în intervalul 05.04.2022, ora 09.00 – 06.04.2022, ora 09.00**

**ÎN ŢARĂ**

Vremea va fi în general frumoasă şi se va încălzi semnificativ în mare parte din ţară, valorile termice situându-se în jurul celor normale datei în regiunile sudice. În nord-vest și nord, iar în a doua parte a intervalului și în centru și nord-est, vor fi unele înnorări și pe suprafețe mici precipitații slabe sub formă de ploaie, iar în zonele montane aferente, la altitudini mari, ninsori şi lapoviţă. În restul teritoriului cerul va fi mai mult senin. Vântul va avea intensificări susţinute în Carpaţii Orientali, în special la altitudini mari unde rafalele vor depăși 80 km/h, dar local şi temporar şi în restul masivelor montane şi cu viteze mai mici, pe parcursul zilei, în zonele joase din nord-vest, nord, centru şi est. Temperaturile maxime se vor încadra, în general, între 9 și 19 grade, iar cele minime vor fi cuprinse între -3 și 7 grade. Izolat vor fi condiţii de ceaţă, iar mai ales în depresiuni, de brumă.

**LA BUCUREŞTI**

Vremea va fi frumoasă şi se va încălzi, valorile termice devenind normale pentru această perioadă din an. Cerul va fi mai mult senin, iar vântul va sufla slab și moderat. Temperatura maximă se va situa în jurul valorii de 18 grade, iar cea minimă va fi de 2...4 grade, posibil ușor mai scăzută în zona periferică.

1. ***CALITATEA APELOR***

***Administrația Națională Apele Române*** informează despre producerea, în după-amiaza zilei de 04.04.2022, unei poluări accidentale cu ape menajere a apei pârâului Peța (culoare gri a apei), pe raza municipiului Oradea, in zona filialei Oradea a Registrului Auto Român, județul Bihor. Poluator: SC Compania Apa Oradea SA. Incidentul a fost anunțat de către Comisariatul Județean Bihor al Gărzii Naționale de Mediu. Echipa de interventii la poluări accidentale din cadrul A.B.A. CRISURI s-a deplasat în teren pentru evaluarea situației și prelevarea de probe de apă. Până în prezent nu s-a raportat mortalitate piscicolă. Vom reveni cu informații suplimentare.

***Administrația Națională Apele Române*** informează despre producerea, în 04.04.2022, ora 14.30, unei poluări accidentale cu substanțe necunoscute a apei pârâului Bratcu, zona defileul Jiului, jud Gorj, manifestata printr-o culoare galbena a apei. O echipă formata din membrii birourilor GRA,ITA,LCA - S.G.A Gorj, s-au deplasat in teren pentru a verifica informatiile despre “posibila poluare provenita din activitatea de la SC CARIERA MERI SRL, in zona decantorului si varsare in Jiu a pr.Bratcu”.

În acest sens s-au recoltat probe de apa dupa cum urmeaza:

1. raul Jiu – amonte circa 100 m, de evacuare ape tehnologice-statie de concasare-sortare-spalare agregate minerale Cariera Meri SRL(confluenta pr.Bratcu-raul Jiu);
2. evacuare ape tehnologice-statie de concasare-sortare-spalare agregate minerale Cariera Meri SRL -emisar raul Jiu;
3. raul Jiu – aval 50 m, de evacuare ape tehnologice-statie de concasare-sortare-spalare agregate minerale Cariera Meri SRL.

Revenim cu informatii dupa efectuarea incercarilor de laborator de catre LCA Gorj.

1. ***CALITATEA MEDIULUI***
2. **În domeniul aerului**

***Agenţia Naţională pentru Protecţia Mediului*** informează că, din rezultatele analizelor efectuate în intervalul 01-03.04.2022 în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf) și ale pragurilor de alertă și informare pentru O3 (ozon). A fost înregistrată depășirea valorii-limită zilnice (50 µg/m3) pentru indicatorul particule in suspensie cu diametrul sub 10 microni (PM10), la stațiile: B-1, B-2, B-3, B-4, B-5, B-6, BV-6, IS-2, IS-4, TR-5 si TR-3 (în 01.04.2022). Concentrațiile au fost determinate în scop informativ, prin metoda nefelometrică, validarea valorilor urmând a fi efectuată dupa prelucrarea datelor obţinute prin metoda gravimetrică, care este metoda de referinţă în conformitate cu legislaţia naţională și europeană.

1. **În domeniul solului și vegetației**

***Direcția Silvică Gorj*** informează despre producerea, in data de 29.03.2022, ora 06.00 unui incendiu care a afectat o suprafață de 85,2 ha litieră pe raza OS Hurezani, comuna Berlești, jud Gorj. Incendiul a fost stins în 29.03.2022, ora 14.00, prin intervenția a 2 silvicultori, 1 polițist și a 5 cetățeni. Cauza: foc deschis în teren agricol învecinat.

***Direcția Silvică Gorj*** informează despre producerea, in data de 30.03.2022, ora 17.00 unui incendiu care a afectat o suprafață de 2,3 ha litieră pe raza OS Peșteana, comuna Țicleni, jud Gorj. Incendiul a fost stins în 31.03.2022, ora 01.00, prin intervenția a 2 silvicultori și a 5 cetățeni. Cauza: foc deschis în teren agricol învecinat.

***Direcția Silvică Gorj*** informează despre producerea, in data de 29.03.2022 unui incendiu care a afectat o suprafață de 37,36 ha litieră pe raza OS Cărbunești, comuna Jupinești, jud Gorj. Incendiul a fost stins în 31.03.2022, ora 14.00, prin intervenția unui silvicultor și a 3 cetățeni. Cauza: foc deschis în teren agricol învecinat.

***Direcția Silvică Prahova*** informează despre producerea, in data de 31.03.2022, ora 19.30 unui incendiu care a afectat o suprafață de 27 ha litieră pe raza OS Verbila, district ecologic Valea Mireșu, zona Jugureni-Valea Unghiului, jud Prahova. Incendiul a fost stins în 31.03.2022, ora 23.50, prin intervenția a 8 silvicultori, 3 pompieri. Cauza: foc deschis în teren agricol învecinat.

***Direcția Silvică Prahova*** informează despre producerea, in data de 30.03.2022, ora 18.10 unui incendiu care a afectat o suprafață de 10 ha litieră pe raza OS Verbila, district ecologic Valea Mireșu, zona Jugureni-Valea Unghiului, jud Prahova. Incendiul a fost stins în 30.03.2022, ora 23.10, prin intervenția a 5 silvicultori, 6 pompieri. Cauza: foc deschis în teren agricol învecinat.

***Administrația Rezervației Biosferei Delta Dunării*** informează despre producerea, în 03.04.2022, ora 19.30, unui incendiu de vegetație uscată in zona mal stâng Canal Cardon-Litoral, localităților Sfântu Gheorghe-Sulina, jud Tulcea. Incendiul s-a stins de la sine in jurul orei 21.00, in aceeași zi. Au ars cca 10 ha acoperite cu stuf si papura. Nu s-au observat mortalități la păsări si animale sălbatice. Nu au fost afectate obiective socio-economice. Nu se cunosc cauzele declanșatoare.

***Administrația Rezervației Biosferei Delta Dunării*** informează despre producerea, în 30.03.2022, ora 19.30, unui incendiu de vegetație pe raza Districtului Ecologic Maliuc-Crișan, grindul Ivancea, comuna Crișan, jud Tulcea. Incendiul s-a stins de la sine in 31.03.2022, ora 09.00. Au ars cca 70 ha acoperite cu stuf si papura. Nu s-au observat mortalități la păsări si animale sălbatice. Nu au fost afectate obiective socio-economice. Nu se cunosc cauzele declanșatoare.

***Administrația Rezervației Biosferei Delta Dunării*** informează despre producerea, în 04.04.2022, ora 18.00, unui incendiu de vegetație uscata (stuf si papura) in zona inundabila situata la V de lacul Iacub, la N de canalul Caraorman-Crișan, pe raza loc Crișan, jud Tulcea. Nu exista in zona obiective socio-economice. Nu se cunosc cauzele declanșatoare.

***Comisariatul Județean Dolj din cadrul Gărzii Naționale de Mediu*** informează telefonic despre producerea, în data de 04.04.2022 unei poluări accidentale a solului (cca 40 mp) cu o cantitate neprecizată de țiței si apa sărata din cauza avariei unui conducte de transport țiței aparținând SC OMV Petrom SA, pe raza loc Ghercești, sat Gălești, jud Dolj. Avaria s-a produs pe șantierul DE Craiova-Pitești. Avaria a fost remediata iar pământul afectat va fi transporta la o firma de ecologizare.

***Direcția Silvică Brăila*** informează despre producerea, in data de 31.03.2022, ora 15.30 unui incendiu care a afectat o suprafață de 0,1 ha litieră pe raza OS Brăila, comuna Mărașu, sat Măgureni, jud Brăila. Incendiul a fost stins în 31.03.2022, ora 19.30, prin intervenția unui silvicultor și a 4 cetățeni. Cauza: necunoscută.

***Direcția Silvică Brăila*** informează despre producerea, in data de 31.03.2022, ora 12.00 unui incendiu care a afectat o suprafață de 37,3 ha litieră în Insula Mare a Brăilei (zona strict protejată - PN Balta Brăilei) pe raza OS Brăila, comuna Mărașu, jud Brăila. Incendiul a fost stins în 01.04.2022, ora 00.30, prin intervenția a 5 silvicultori și a 3 cetățeni. Cauza: necunoscută.

***Direcția Silvică Vaslui*** informează despre producerea, in data de 31.03.2022, ora 13.00 unui incendiu care a afectat o suprafață de 3 ha litieră pe raza OS Bârlad, comuna Iana, jud Vaslui. Incendiul a fost stins în 31.03.2022, ora 16.00, prin intervenția a 3 silvicultori, 10 pompieri și a 10 cetățeni. Cauza: necunoscută.

***Garda Forestieră Suceava*** informează despre producerea, in data de 31.03.2022, ora 20.30 unui incendiu care a afectat o suprafață de 1,24 ha litieră pe raza OS Oituz, loc Oituz, jud Bacău. Incendiul a fost stins în 01.04.2022, ora 00.30, prin intervenția a 5 silvicultori, 6 pompieri și a 3 cetățeni. Cauza: foc deschis, nesupravegheat.

***Garda Forestieră Ploiești*** informează despre producerea, in data de 30.03.2022, ora 13.30 unui incendiu care a afectat o suprafață de 10 ha litieră pe raza OS Privat Stejarii Muncelului, comuna Negrești, sat Lențea, jud Argeș. Incendiul a fost stins în 30.04.2022, ora 16.00, prin intervenția a 3 silvicultori, 6 pompieri și a 15 cetățeni. Cauza: foc deschis, nesupravegheat.

***Direcția Silvică Dâmbovița*** informează despre producerea, in data de 30.03.2022, ora 12.30 unui incendiu care a afectat o suprafață de 20 ha litieră pe raza OS Pucioasa, comuna Bezdead, jud Dâmbovița. Incendiul a fost stins în 30.03.2022, ora 19.45, prin intervenția a 3 silvicultori, 12 pompieri și a 8 cetățeni. Cauza: necunoscută.

***Direcția Silvică Dâmbovița*** informează despre producerea, in data de 30.03.2022, ora 15.00, unui incendiu care a afectat o suprafață de 1,5 ha litieră pe raza OS Moreni, orașul Moreni, jud Dâmbovița. Incendiul a fost stins în 30.03.2022, ora 18.00, prin intervenția a 14 silvicultori, 12 pompieri, 2 polițiști și a 8 cetățeni. Cauza: incendierea vegetației pe teren limitrof.

1. **În domeniul supravegherii radioactivităţii mediului**

Nu s-au înregistrat evenimente deosebite.

1. **În municipiul Bucureşti**

***Mass Media*** informează despre producerea, în dimineața zilei de 04.04.2022, unui incendiu, cu degajări mari de fum in atmosferă, pe strada Grațioasa din Sectorul 1 al Capitalei, chiar lângă Aeroportul Băneasa. Arde o casa părăsita pe o suprafață de aproximativ 150 mp. Nu s-au raportat victime. Nu se cunosc cauzele declanșatoare. ISU B-IF intervine cu 5 autospeciale cu apă și spumă, o autoscară, un echipaj de descarcerare și un echipaj SMURD. Administrația Națională de Meteorologie a transmis un comunicat privind circulația aerului in București-zona Băneasa, pentru intervalul 04.04.2022, orele 09.00-18.00, precizând faptul ca evoluția norului de fum va fi de dispersie si deplasare spre nord-est. Vom reveni cu informații suplimentare.